Santiago Posteguillo presentarà el seu nou llibre “La legión perdida” en la Via del Pòrtic
01 de març 2016

![Imagen 1](/media/fhgbjvef/85c_posteguillo.jpg)

Santiago Posteguillo presentarà el seu nou llibre, “La legión perdida”, divendres que ve, 4 de març, a partir de les 19 hores, en el Museu de la Via del Pòrtic. Es tracta de la nova novel·la del famós escriptor i és a més, el desenllaç de la trilogia “Trajano”. La presentació ha sigut organitzada per la delegació de Cultura de l'Ajuntament de Sagunt.

El llibre s'emmarca en l'any 53 a. C. quan el cònsol Cras travessà l'Eufrates per a conquistar Orient, però el seu exèrcit va ser destrossat a Carrhae. Una legió sencera caigué presonera dels parts. Ningú sap exactament què passà amb aquella legió perduda.150 anys després, “Trajano” està a punt de tornar a travessar l'Eufrates. Els parts esperen a l'altre costat. Les tropes del Cèsar dubten. Temen acabar com la legió perduda. Però Traja no té por i emprén la campanya militar més gran de Roma cap a la victòria o cap al desastre. Intrigues, batalles, dues dones adolescents, idiomes estranys, Roma, Pàrtia, Índia, Xina, dos cèsars i una emperadriu s'entrecreuen en el relat èpic més gran del món antic. La legión perdida, es la novel·la amb què Santiago Postequillo tanca la seua aclamada trilogia sobre “Trajano”.

*   [](http://www.facebook.com/sharer.php?u=https://aytosagunto.es/va/actualitat/santiago-posteguillo-presentara-el-seu-nou-llibre-la-legion-perdida-en-la-via-del-portic/ "Facebook")
*   [](http://twitter.com/share?url=https://aytosagunto.es/va/actualitat/santiago-posteguillo-presentara-el-seu-nou-llibre-la-legion-perdida-en-la-via-del-portic/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/santiago-posteguillo-presentara-el-seu-nou-llibre-la-legion-perdida-en-la-via-del-portic/ "Linked In")
*   [](mailto:?body=https://aytosagunto.es/va/actualitat/santiago-posteguillo-presentara-el-seu-nou-llibre-la-legion-perdida-en-la-via-del-portic/)